SR เผยตั้งแต่ Q4/58 จะทยอยรับรู้รายได้จาก Backlog ยาวถึงปีหน้า
SR เผยตั้งแต่ Q4/58 จะทยอยรับรู้รายได้จาก Backlog จนถึงปีหน้า ฟุ้งหลังจากเพิ่มการเป็นตัวแทนขายปั๊มอุตสาหกรรมแบรนด์ ITT Goulds Pumps ได้รับคำสั่งซื้อเข้ามาจำนวนมาก เริ่มรับรู้รายได้ตั้งแต่ปี 59
16 พ.ย. 2558

นายเกียรติ  วิมลเฉลา ประธานเจ้าหน้าที่บริหาร บริษัท สยามราช  จำกัด (มหาชน) หรือ SR เปิดเผยว่า กลยุทธ์การดำเนินงานในช่วงที่เหลือของปี บริษัทมีปริมาณงานในมือที่ยังไม่รับรู้เป็นรายได้ (Backlog) ซึ่งจะทยอยรับรู้รายได้ตั้งแต่ไตรมาส 4 ไปจนถึงปีหน้า และจากการที่บริษัทได้เพิ่มการเป็นตัวแทนจำหน่ายปั๊มอุตสาหกรรมแบรนด์ ITT Goulds Pumps จากบริษัทผู้ผลิตชั้นนำของโลก และมีการใช้งานอย่างกว้างขวางในทุกกลุ่มอุตสาหกรรมทั่วประเทศนั้น  ทำให้ปัจจุบัน บริษัทได้รับคำสั่งซื้อเข้ามาแล้วจำนวนมากและคาดว่าจะสามารรับรู้เป็นรายได้ตั้งแต่ปี 2559 เป็นต้นไป